alexandrainst/scandi-wiki huggingface dataset:
Hamarkameratenes statistikk

Hamarkameratenes statistikk er en liste over Ham-Kams statistikk i moderne tid.

Generell statistikk 
 Tilskuerrekord: 11 500 mot Lillestrøm SK, 27. mai 1976 
 Flest klubbkamper: Cato Erstad, 506 kamper
 Flest scoringer: Knut Eriksen, 360 mål på 320 kamper
 Beste serieprestasjon: Tredjeplass i 1970
 Beste cup-prestasjon: Semifinale seks ganger, senest i 1989
 Største seier: 12–0 mot Pors Grenland 28. juli 1991
 Største tap: 9–1 for Rosenborg 9. september 1995
Største tap og største seier gjelder fra 1968-sesongen.

Lagstatistikk

Total poenghøst i toppserien
Se Maratontabell Eliteserien i fotball for komplett liste.

Ham-Kam er på 11.-plass over de lagene med flest poeng over alle år i toppserien.

Nedrykk fra toppserien

Ham-Kam er med åtte nedrykk det laget som flest ganger har måttet ta steget fra toppserien og ned i 1. divisjon:

 1974: 10.-plass (22 poeng)
 1977: 10.-plass (18 poeng)
 1979: 10.-plass (18 poeng)
 1983: 12.-plass (10 poeng)
 1987: 10.-plass (29 poeng)
 1995: 13.-plass (27 poeng)
 2006: 13.-plass (28 poeng)
 2008: 14.-plass (21 poeng)

Semifinaler i cupen

 1969 mot Strømsgodset. 0–0 i Drammen foran 17 000 tilskuere. Omkampen på Briskeby gressbane vant Strømsgodset 2–1.
 1970: Strømsgodset–Ham-Kam 7–0.
 1971: Ham-Kam–Rosenborg 0–5.
 1973: Ham-Kam–Rosenborg 0–2. Finn Thorsen skåret selvmål, og Ham-Kam brente straffe.
 1987: Brann–Ham-Kam 2–1. Stein Kollshaugen skåret Ham-Kams mål.
 1989: Viking FK–Ham-Kam 3–1. Ståle Solbakken skåret Ham-Kams mål.

Divisjonsutvikling fra 1949 

Norgesserien 1947/48 var det nasjonale kvalifiseringspuljer for divisjonsinndeling foran 1948/49-sesongen. Hamarkameratene ble nummer 6 og begynte divisjonssystemet på nivå 2.
1948/49 – 1961/62

 1963 – 1990 

 1991 – 2020

 2021 –

Rangering i Norge
Ved flere avdelinger er laget rangert i samme divisjon etter poenggjennomsnitt.

I serien 1948–

I cupen 1993–

Spillerstatistikk

Landslagsspillere
Følgende spillere har spilt for det norske  mens de har vært i Ham-Kam.

Følgende spillere har spilt kamper for andre fotballandslag mens de har vært i Ham-Kam. Listen er ufullstendig.

Årets spiller i Hamarkameratene
Årets spiller velges av Ham-Kam-supportene på de offisielle Internettsidene hvert år
 2000: Felix Ademola
 2001: Glenn Ståhl
 2002: Vegar Bjerke
 2003: Peter Sørensen
 2004: Svein Inge Haagenrud
 2005: Espen Olsen
 2006: Ramiro Corrales
 2007: Jan Michaelsen
 2008: Vegar Bjerke

Spillersalg (utvalg)
 Thorstein Helstad til Brann i 1998 for 400 000 kroner.
 Petter Vaagan Moen til Brann i 2005 for 10 000 000 kroner.
 Jarl André Storbæk til Vålerenga i 2005 for 5 000 000 kroner.
 Kenneth Dokken til Strømsgodset i 2006 for 400 000 kroner.
 Are Tronseth til Fredrikstad i 2006 for 200 000 kroner.
 Ramiro Corrales til Brann i 2007 for 2 000 000 kroner.
 Espen Olsen til Stabæk i 2007 for 1 000 000 kroner.
Disse tallene er hentet fra mediene, og er ikke offisielt bekreftet av klubben.

Noter og referanser 

Hamarkameratene
Tsjebarkulsjøen

Tsjebarkulsjøen (russisk: озеро Чебаркуль – Ozero Tsjebarkul) er en innsjø i Tsjeljabinsk oblast i Russland. Den har et areal på  og er isdekt fra november til mai. Byen Tsjebarkul ligger ved bredden av innsjøen. 

Etter meteorittnedslaget 15. februar 2013 ble det funnet et hull på seks meter i diameter i isen på Tsjebarkulsjøen uten at dykkere fant meteorittrester i sjøen. Utenfor hullet er det funnet fragmenter av stein som forskere fra Det russiske vitenskapsakademi mener kan være fra meteoritten. Steinen inneholder 10 % jern.

Referanser

Eksterne lenker 
 

Innsjøer i Russland
Tsjeljabinsk oblasts geografi
Les Andelys

Les Andelys er en by og kommune i departementet Eure i regionen Normandie nord i Frankrike. Les Andelys ligger ved elven Seine, rundt 32 km fra Évreux. Kommunene er delt i to deler, en stor og en mindre; Grand-Andely og Petit-Andely.

Geografi 
Byen ligger 85 km nordvest for Paris og 35 km sørøst for Rouen ved Seine. Le Petit Andely ligger på bredden av Seine, ved innløpet av to mindre elver Rangering Le Grand og Le Gambon. Begge elvene flyter side ved side i nordlig retning i en liten dal gjennom kupert landskap. I denne dalen går Le Grand Andely, gjennom en større del av byen, samt en stor boulevard som har vokst sammen. Derav navnet Les Andelys i flertall.

Historie 
Vinteren 852-853 overvintret Godfred Haraldsson, sønn til den danske småkongen Harald Klakk, her på en øy i Seine og ble beleiret av kong Karl den skallede.

På en steinete utstikker i Seine fikk kong Rikard Løvehjerte bygd festningen Château-Gaillard. Kongen ga ordre om at festningen måtte reises i løpet av mindre enn 12 måneder i 1197 og 1198. Den franske kongen Filip II August av Frankrike skal ha skryt at «om dens murer er gjort av jern skal jeg likevel ta den!» og det likelydende svaret fra Rikard var «om disse murene var gjort av smør skal jeg likevel holde den!». Rikard døde i 1199, og franskekongen erobret festningen først i 1203 av Rikards etterfølger etter en lengre tids beleiring.

Severdigheter 
Château-Gaillard, en middelalderfestning, er lokalisert i Les Andelys.

Kjente personer fra Les Andelys 
Les Andelys var fødestedet til blant andre:
 Adrianus Turnebus (1512–1565), klassisk lærd 
 Nicolas Poussin (1594–1665), maler
 Charles Joshua Chaplin (1825–1891), maler
 John Woodroffe, sakfører og forfatter av indisk filosofi og Tantra levde her fra 1920 og til han døde i 1936.

Befolkningsutvikling 
Antall innbyggere i kommunen Les Andelys

Referanser

Eksterne lenker 
 
 Kommunedata INSEE

Byer i Normandie
Kommuner i Eure
Foot of the Mountain

Foot of the Mountain er a-has niende studioalbum.

Albumet ble utgitt i Norge den 15. juni 2009 på Universal International.   

Albumet inneholder blant annet «Foot of the Mountain» med melodi og tekst av Paul Waaktaar-Savoy, Magne Furuholmen og M. Terefe, som var første single fra albumet.  

Foot of the Mountain toppet albumlisten i Tyskland, fikk andreplass i Norge og femteplass i Storbritannia og har per 2013 solgt over 4 millioner eksemplarer.

Sporliste
«The Bandstand» (Waaktaar-Savoy/Furuholmen) – 4:02
«Riding the Crest»  (Waaktaar-Savoy/Furuholmen) – 4:16
«What There Is»  (Waaktaar-Savoy/Furuholmen) – 3:42
«Foot of the Mountain»  (Waaktaar-Savoy/Furuholmen/M. Terefe) – 3:56
«Real Meaning»  (Waaktaar-Savoy/Furuholmen) – 3:38
«Shadowside» (Waaktaar-Savoy) – 4:55 
«Nothing Is Keeping You Here»  (Waaktaar-Savoy) – 3:16
«Mother Nature Goes to Heaven»  (Waaktaar-Savoy) – 4:07
«Sunny Mystery» (Furuholmen) – 3:30
«Start the Simulator» (Waaktaar-Savoy) – 5:17

Personell
a-ha
 Morten Harket – vokal
 Paul Waaktaar-Savoy – gitar, bass, bakgrunnsvokal
 Magne Furuholmen – keyboard, piano, bakgrunnsvokal

Andre medvirkende
 Jens Carstens – trommer
 James Frazee – trommer, tekniker 
 Karl Oluf Wennerberg – trommer
 Albert Berglund – gitar
 Steve Osborne – bass, gitar, produsent, miksing 
 Roland Spremberg – bass, gitar, keyboard, programmering, produsent 
 Chris Papendieck – gitar, keyboard, programmering 
 Erik Ljunggren – keyboard, programmering, produsent, tekniker 
 Strykeinstrumenter –  André Orvik, Harald Aadland, Vegard Johnsen, Eileen Siegel, Jørn Halbakken, Alyson Reed, Hans Morten Stensland, Øyvind Fossheim, Bogumila Dowlasz-Wojcikowska, Dorthe Dreier, Stig Ove Ose, Ida Bryhn, Hans Josef Groh, Cecilia Götestam og Johannes Martens.
 Kjetil Bjerkestrand - strykearrangement 
 Jochen Schmalbach - programmering 
 Mark Saunders - produsent, programmering 
 Pete Davis - programmering 
 Jan Erik Kongshaug - tekniker 
 George Tanderø - tekniker 
 Manfred Faust - tekniker 
 Adam Daniels - teknikerassistent 
 Robin Baynton - teknikerassistent 
 Kevin Metcalfe - mastering 
 Tim Young - mastering
 Guy Berryman - fotograf
 Stian Andersen - fotograf
 iStockphoto - fotograf 
 Helge Kvamme - fotograf
 Martin Kvamme - coverdesign 
 Harald Wiik - management

Se også 
 a-ha
 a-has diskografi

Eksterne lenker   
 
  Offisiell nettside
  Offisiell albumside

Musikkalbum fra 2009
a-ha-album
Redja

Redja (russisk: Ре́дья) er en elv i Novgorod oblast i Russland og en av sideelvene til Lovat fra venstre. Elven har en lengde på 133 km. 

Elven har utspring i Poddorskogo rajon sørvest i Novgorod oblast og renner ut fra innsjøen Redjskoje. Nesten hele Redja renner nordøstover parallelt til Poruse i vest og Lovat i øst. 

Den største bosetningen langs elven er landsbyen Poddore.

Elver i Novgorod oblast
Den katolske kirke i Litauen

Den katolske kirke representerer den dominerende trosretningen i Litauen – rundt 80 % av befolkningen bekjenner seg til katolisismen. Kirken er organisert i sju bispedømmer, derav to erkebispedømmer.

Struktur 
I den følgende oversikten er kirkeprovinsene fremhevet i fet og metropolitanbispedømmer i kursiv.

 Kirkeprovinsen Kaunas:
 Kaunas erkebispedømme
 Šiauliai bispedømme
 Telšiai bispedømme
 Vilkaviškis bispedømme
 Kirkeprovinsen Vilnius:
 Vilnius erkebispedømme
 Kaišiadorys bispedømme
 Panevėžys bispedømme

Personer

Primas 
Selv om erkebiskopen av Vilnius i begynnelsen av 1800-tallet betegnet seg selv som primas av Litauen, fins det ingen tradisjon for en slik tittel.

Nuntius 
Pavens nuntius i Baltikum (Litauen, Latvia og Estland), med sete i Vilnius, er Luigi Bonazzi (per 2009).

Kardinaler 
Den eneste litauiske kardinalen er erkebiskopen av Vilnius, Audrys Juozas Bačkis.

Helgener og martyrer 
Kasimir av Litauen regnes som nasjonalhelgen, selv om han ble født i Polen (som den gang utgjorde et felles rike). Også Kunigunde av Polen (født i Ungarn) har vært en viktig katolsk helgen i Litauen.

14 litauiske troende og prester som ble drept eller døde i fangenskap under sovjetisk styre, ble i 2000 anerkjent som martyrer.

Klostre og valfartssteder 
Pažaislis er et opprinnelig kamaldulenser-herrekloster sydøst for Kaunas. Siden 1992 er det et kvinnekloster.

Katolske valfartssteder i Litauen omfatter Aušros vartai, Kryžių kalnas og Šiluva.

Historie 
Fra 1200-tallet prøvde Den tyske orden forgjeves å kristne/erobre Litauen. Utbredelsen av den kristne tro begynte først med personalunionen mellom Polen og Litauen i 1385. To år senere ble det første bispesetet i Litauen opprettet i Vilnius. Žemaitija bispedømme i det vestlige Litauen fulgte i 1417. Begge var suffraganbispedømmer under det polske erkebispedømmet Gniezno. Dette endret seg først med Polens tredje deling i 1795, da Litauen kom til Det russiske keiserdømmet. Vilnius og Žemaitija bispedømme ble først opphevet, men gjenopprettet tre år senere som suffraganer av Mogiljov erkebispedømme. 1864 ble Žemaitijas bispesete flyttet fra Varniai til Kaunas.

Etter første verdenskrig og Litauens uavhengighet ble bispedømmene Kaunas og Vilnius i 1925/26 opphøyet til erke- og metropolitanbispedømmer. Som suffraganer fikk de tildelt noen nyoppretta bispedømmer. Siden dagens østlige Litauen med bl.a. Vilnius hørte til Polen på 1920-tallet, var den gang Kaunas’ kirkeprovins sammenfallende med den litauiske staten (dog unntatt Memelland, som utgjorde territorialprelaturet Klaipėda). I sovjettiden var bispesetene vakante fra 1950-tallet og frem til 1989. Etter Litauens andre uavhengighet ble bispedømmene i 1991 tilpasset til de nye politiske grensene ved at territorialprelaturet Klaipėda ble innlemmet i Telšiai bispedømme og Kaunas’ kirkeprovins, og ved at Vilnius mistet sine suffraganer som lå i Polen og Hviterussland.
Prototype (spill)

Prototype er et actionspill utviklet av Radical Entertainment.

Spillet ble lansert av Vivendi Games 12. juni 2009. Spillet er levert til PlayStation 3, Xbox 360, og PC.

Handling 
I spiller er du Alex Mercer i New York, der et livsfarlig virus smitter folk og gjør dem til monstre. Du blir derimot en superhelt av viruset, og får superkrefter, kan skifte form og har innebygde våpen i kroppen din. Din oppgave er å få tilbake hukommelsen og avsløre konspirasjonen som tar livet av alle i byen.

Systemkrav PC 
 Oppdateringspakker: Windows XP Service Pack 3 eller Windows Vista Service Pack 1
 CPU: Intel® Core™ 2 Duo 1.86 GHz eller AMD Athlon™ 64 X2 4000+ eller bedre
 RAM: 1 GB (XP), 2GB (Vista)
 Skjermkort: DirectX 9.0c støtte med 256 MB 3D hardware akselerator (NVIDIA 7800GT/ATI® Radeon™ X1800 256 MB eller bedre, og støtte for Pixel Shader 3.0)
 Harddiskplass: 8 GB (pluss 500MB for swapfil.)
 Lydkort: Kort med 100% DirectX 9.0c støtte

Eksterne lenker 
  (svensk)
 NRK Spiller - Anmeldelse 
 Verdens Gang - Anmeldelse 

Videospill fra 2009
Actionspill
Xbox 360-spill
PlayStation 3-spill
Windows-spill
Videospill utviklet i Canada
Royal Gold Medal

Royal Gold Medal er en arkitekturpris som blir delt ut årlig av Royal Institute of British Architects på vegne av den britiske monarken, som en anerkjennelse av person eller gruppe sin betydelige bidrag til internasjonal arkitektur.

Den ble først delt ut i 1848 til Charles Robert Cockerell og vinnerne innbefatter de mest velkjente arkitektene i det 19. og 20. århundre, blant andre Giles Gilbert Scott (1925), Frank Lloyd Wright (1941) og Le Corbusier (1953). I 1992 ble den irske ingeniøren Peter Rice den andre ingeniøren som mottok prisen; den første var Ove Arup i 1966. Et annet bemerkelsesverdig unntak var prisen i 1999, som gikk til byen Barcelona.

Prisen er for alle arbeider, heller enn for en bygning eller for en arkitekt som er på moten.

Liste over mottakere

Eksterne lenker 
 RIBA side omn Royal Gold Medal
 Liste over medaljevinnere 1848-2008(PDF)
 Vinneren i 2007
 Vinneren i 2006

Arkitekturpriser
Britiske utmerkelser
Utmerkelser etablert i 1848
1848 i Storbritannia
Bærekraftig skogbruk

Bærekraftig skogbruk er et skogbruk der skogen blir forvaltet med hensyn til at grunnlaget for vedvarende bruk av skogen og skogressursene blir tatt vare på.

Det kan innebære at skogen skal hogges slik at framtidige generasjoner kan hogge like mye tømmer som vi gjør i dag, at vilkårene for å utøve friluftsliv ikke blir redusert og at det biologiske mangfoldet blir tatt vare på.

Prinsippet om en bærekraftig utvikling er omtalt i rapporten til Brundtland-kommisjonen, og definert som en utvikling som tilfredsstiller behovene til dagens generasjon uten å virke negativt på kommende generasjoner til å få dekt sine behov.

Målet om et bærekraftig skogbruk er lovfestet i formålsparagrafen til skoglovene. Departementet har òg utarbeidet en egen forskrift om bærekraftig skogbruk.

Gjennom prosjektet Levende Skog er det satt en  standard for et bærekraftig norsk skogbruk med 25 kravpunkt som til sammen dekker områder og tiltak en skal ta hensyn til ved utøving av skogbruk.

Eksterne lenker
 Bærekraftig skogbruk i Norge - 2018-utgave (nettversjon)
 Bærekraftig skogbruk i Norge - 2014-utgave
 Forskrift om bærekraftig skogbruk
 Lov om skogbruk
 Nasjonal handlingsplan for en bærekraftig utvikling 
 Nasjonal strategi for bærekraftig utvikling

Skogbruk
Bærekraft
LAUTOM contemporary

LAUTOM contemporary var et privat galleri, eiet og drevet av den kunst- og kuratorutdannede . Det ble etablert i 2007 og holdt til i Colletts gate 6 i Oslo. Galleriet mistet sine lokaler på ettersommeren 2012, og annonserte at de la ned galleridriften på nyåret 2013.

Profil
Lautom contemporary var et galleri for samtidskunst. Det etablerte seg som et galleri for yngre norske kunstnere som ikke hadde noen representasjon fra tidligere, som Øystein Aasan, Ane Mette Hol,  og Toril Johannessen, samt første galleri-representasjon av litt eldre kunstnere som Marit Følstad,  og Victor Lind. Galleriet ga også yngre kuratorer som , Erlend Hammer, Tommy Olsson og  muligheter til å realisere gruppeutstillinger uavhengig av galleriets kunstner- og øvrig utstillingsprofil.

I 2009 fikk Lautom sin internasjonale debut med deltakelse på messene ,  og  09, videre har galleriet deltatt på  i Basel i 2010 og 2011,  i 2011 og 2012,  i 2012, og sommeren 2012 deltok galleriet på kunstmessen Art Basel.

Kunstnere som har blitt vist ved galleriet inkluderer

 
 Øystein Aasan 
 
 Toril Johannessen
 Kjetil Berge
 Joe Amrhein
 
 
 Nadja Bournonville
 
 Heman Chong
 Jan Christensen
 
 
 Ane Graff
 
 
 Bjørn-Kowalski Hansen
 
 
 
 
 
 
 Hanne Borchgrevink 

  
 Ane Mette Hol 
 Marianne Hurum
 
 
 
 
 
 
 
 Victor Lind
 Josefine Lyche
 
 
 
 
 
 
 
 
 
 
 Morten Krohg
 Marit Følstad
  

 
 Veronika Schumacher
 
 Ole Sjølie
  
 
 
 
 
 
 Vemund Thoe
 
 
 Chris Virgin
 
 
 
 
 
 
 
 
 Willibald Storn
 Ole Jørgen Næss

Referanser

Eksterne lenker
 Lautom Contemporarys hjemmeside
 Market
 Art Rotterdam
 LISTE The Young Art Fair in Basel
 Art 43 Basel
 Arco Madrid
 Nada Art Fair Miami Beach

Kunstgallerier og kunstmuseer i Norge
Selskaper etablert i 2007
NTT Publishing

er et japansk plateselskap eid av Nippon Telegraph and Telephone. De er best kjent for å utgi Final Fantasy-album.

Eksterne lenker
 

Plateselskaper
Nippon Crown

er et japansk plateselskap opprinnelig etablert som Crown Records 6. september 1963. Artister signert til Nippon Crown Music inkluderer Band-Maid, Gackt, Hanaboy, Kimeru og Metis.

Eksterne lenker
 

Plateselskaper
Plateselskaper etablert i 1963
1963 i Japan
Ryuichi Sakamoto

er en japansk Oscar-, Grammy- og Golden Globe-belønnet musiker, komponist, plateprodusent og skuespiller. 

Sakamoto ble født i Nakano i Tokyo i Japan, men bodde per 2020 for det meste i New York i USA. Sakamoto var medlem av technopop-bandet Yellow Magic Orchestra. Han var gift med musikeren Akiko Yano, men de ble skilt i august 2006; de er foreldre til J-pop-sangeren Miu Sakamoto.

Sakamoto var per april 2020 musikkdirektør og såkalt representative director for Tohoku Youth Orchestra.

Æresbevisninger
 2009 – Ordre des Arts et des Lettres
 2013 – Golden Pine-prisen (Lifetime Achievement), ved 2013 International Samobor Film Music Festival

Filmmusikk

Oscar for beste originalmusikk
 1987 – Den siste keiseren (vant)

BAFTA-prisen for beste filmmusikk
 1983 – Merry Christmas, Mr. Lawrence (vant)
 1987 – Den siste keiseren (nominert)
 2015 – The Revenant (nominert)

Golden Globe for beste filmmusikk
 1987 – Den siste keiseren (vant)
 1990 – The Sheltering Sky (vant)
 1993 – Lille Buddha (vant)
 2015 – The Revenant (nominert)

Grammy for beste lydspor for film, fjernsyn eller annet visuell medium
 1987 – Den siste keiseren (vant)
 2015 – The Revenant (nominert)

Andre æresbevisninger
 1997 – Golden Nica, grand prix av Prix Ars Electronica, for Music Plays Images X Images Play Music
 MTV Breakthrough Video Award, for musikkvideon til «Risky»
Tokyo internasjonale filmfestivals Samurai Award
 Asian Filmmaker of the Year, ved Den internsajonale filmfestivalen i Pusan, 2018

Referanser

Eksterne lenker 
 
 
 
 

Japanske musikere
Japanske komponister
Jazzkomponister
Personer fra Tokyo
Personer fra New York City
Wonder Girls

Wonder Girls (Hangul: 원더걸스) er ei jentegruppe fra Sør-Korea. Deres produsent og manager var sangeren og låtskriveren Park Jin-Young og Wonder Girls var signert til hans talentbyrå JYP Entertainment. Hver av de fem opprinnelige medlemmene av gruppa ble valgt via opptaksprøve. Etter at de debuterte tidlig i 2007 ble de svært populære i løpet av høsten det samme året med sangen «Tell Me». De fikk tre etterfølgende singler som ble nummer 1 på hitlistene: «Tell Me», «So Hot», og «Nobody». I 2008 vant de to Daesangs, noe som tilsvarer «Prisen for årets artist» i deres hjemland.

I 2009 begynte gruppen prøve seg på det amerikanske markedet med singelen «Nobody». Det ble den første sangen av en koreansk artist eller gruppe som gikk på den amerikanske hitlisten Billboard Hot 100. I USA blir gruppa markedsført i kompaniskap av JYP Entertainment og Jonas Group.

Gruppen oppløste offisielt 26. januar 2017, etter mislykket kontrakt fornyelse forhandling med noen av sine medlemmer. Den 10. februar 2017 lanserte de sin siste singel "Draw Me", som også tjener som en feiring av deres tiårsjubileum.

Medlemmer 
 Yubin, fødenavn Kim Yoo Bin (Hangul: 김유빈; Hanja: 金瑜斌), født 4. oktober 1988
 Ye-eun (Yenny), fødenavn Park Ye Eun (Hangul: 박예은; Hanja:朴譽恩), født 26. mai 1989
 Hye-rim (Lim), fødenavn Woo Hye Rim (Hangul: 우혜림; Hanja: 禹惠林), født 1. september 1992
 Sunmi (Mimi), fødenavn Lee Seon Mi (Hangul: 이선미; Hanja: 李宣美), født 2. mai 1992

Tidligere medlem
 Hyunah, fødenavn Kim Hyun Ah (Hangul: 김현아 Hanja: 金泫雅), født 6. juni 1992. Forlot gruppa av uklare helseårsaker, og var medlem av en annen gruppe, 4minute fram til gruppen oppløste i 2016.
 Sunye (Sun), fødenavn Min Seon Yeh. (Hangul: 민선예; Hanja: 閔先藝), født 12. august 1989
 Sohee, fødenavn Ahn Sohee (Hangul: 안소희; Hanja: 安昭熙), født 27. juni 1992

Medlemsendringer

Referanser

Eksterne lenker 
 
 
 
  Wonder Girls offisielle engelske nettsted
  Offisielle Wonder Girls på MySpace

 

Band etablert i 2007
Sørkoreanske jentegrupper
2007 i Sør-Korea
The Treble

«The Treble» (fra engelsk: «trippelen») er et begrep som brukes når et fotballag vinner både den viktigste nasjonale cupen, serien og Mesterligaen (i Europa) samme sesong. Begrepet benyttes også, om enn i mindre grad, om andre kombinasjoner av tre seiere samme sesong. I engelsk fotball regnes seier i FA-cupen, seier i FA Premier League og seier i Mesterligaen samme sesong som den ekte «The Treble». I Spania gjelder trippelen seier i Copa del Rey og Primera Division, i tillegg til seier i Mesterligaen.

FC Barcelona ble første klubb til å vinne «The Treble» to ganger, da de slo Juventus 3-1 i mesterligafinalen på Olympiastadion i Berlin 6. juni 2015.

«The Treble» i Europa 
Europeiske klubber som har oppnådd «The Treble»:
Celtic: 1967 
Ajax: 1972
PSV Eindhoven: 1988
Manchester United: 1999
FC Barcelona: 2009 og 2015
Inter: 2010

Europeisk trippel
UEFA definerer å vinne de tre UEFA-arrangerte europacupene, Serievinnercupen/Mesterligaen, UEFA-cupen/Europaligaen og Cupvinnercupen som en europeisk trippel. Cupvinnercupen eksisterer ikke lenger, men det er fremdeles 27 klubber som har vunnet den og har mulighet for å vinne de to eksisterende turneringene og således fullføre trippelen.

Kun fem klubber har fullført den europeiske trippelen:

Kun klubbenes første seier i hver turnering føres opp.

Andre kombinasjoner i England 
Det er flere muligheter for å vinne tre trofeer samme sesong i engelsk fotball, men andre enn Premier League, FA-cupen og Mesterligaen blir gjerne noe nedsettende kalt «Mickey Mouse Treble», «Wooden Treble» eller «Tin Pot Treble». 

Andre kombinasjoner som har blitt nevnt som «The Treble» i engelsk fotball er:
Liverpool: 1984 (Ligamestere, Ligacupvinnere og Europacup-vinnere)
Liverpool: 2001 (FA-cupvinnere, Ligacupvinnere og UEFA-cup vinnere)
Manchester United: 2009 (Ligamestere, Ligacupvinnere og vinnere av FIFA Club World Cup)
Manchester United: 2016/17 (FA Community Shield-vinnere, Ligacupvinnere og Europa League-vinnere)
Liverpool: 2019 (Mesterligavinnere, UEFA Super Cup-vinnere og vinnere av FIFA Club World Cup)

Nasjonal trippel
Når et lag vinner liga og begge cuper (hvis de har det) blir det også kalt en trippel, men det er ikke så mange som har:
Fulham Ladies:  2002–03
Arsenal Ladies:  1992–93, 2000–01, 2006–07 og 2008–09.
Manchester City: 2018–19

Se også 
 The Double

Referanser

Fotball
Vorja (Ugra)

Vorja (russisk: Воря) er en elv i Smolensk og Moskva oblast i Russland og en av sideelvene til Ugra fra venstre. Elven er 167 km lang. 

Elven har utspring i Moskva oblast, men renner raskt inn i Smolensk oblast og munner ut i Ugra nær grensen til Kaluga oblast. De største sideelvene til elven er Malaja Vorja og Dobreja. 

Vorja får hovedsakelig vanntilførsel fra snøsmelting. Elven fryser til i november eller tidlig i desember og blir isfri først i mars eller april. 

Elver i Moskva oblast
Elver i Smolensk oblast
Håvik

Håvik er en bygd i Karmøy kommune i Rogaland.

Historie 
I vikingtiden var Håvik kjent for sin gode havn. Det finnes rester etter vikingbosetninger blant annet på Vorre. Det er også store og viktige funn på Avaldsnes, som ligger rundt 4,5 kilometer nord for Håvik. I nyere tid har industri vært viktig for Håvik, og Hydro Aluminium Karmøy ble etablert på 1960-tallet. Håvik har egen skole.

Økonomi og næringsliv 
Før sammenslåingen av Radio102 og Haugesunds Avis hadde Radio102 sine kontorer på Vorre på Håvik. Hydro Aluminium Karmøy, som er et smelteverk for aluminium oppført i 1963 og som sysselsetter 1400 personer, har vært viktigst for Håvik. T-forbindelsen, som er en vei som er under bygging mellom Håvik på Karmøy og Bokn, vil være et viktig knutepunkt for næringsliv og samferdsel på Karmøy.

Eksterne lenker 
 Arresten på Håvik

Bosetninger i Karmøy